ເຮືອບິນ​ພະລັງງານ​ແສງ​ອາທິດ ສາມາດບິນຮອບໂລກ ໂດຍປາດສະຈາກນ້ຳມັນ ​
ທັງສອງນັກບິນ ກ່າວວ່າ ພະລັງງານ​ແສງ​ອາທິດ​ນັ້ນ ​ແມ່ນ​ໝັ້ນຄົງ​ດີ​ພໍ ທີ່​ຈະ​ນຳ​ໃຊ້​ບໍ່​ພຽງ​ແຕ່​ສຳລັບບິນເທົ່ານັ້ນ ​ ແຕ່​ຈະຫັນ​ປ່ຽນ​ໂລກ ​ໃນ​ການ​ນຳ​ໃຊ້​ນ້ຳມັນເຊື້ອໄຟຊິວະພາບ ໄປສູ່​ການ​ນຳ​ໃຊ້ພະລັງ​ທົດ​ແທນ​ໄດ້​.
ຫຼາຍກວ່ານຶ່ງປີມາແລ້ວ ຫຼັງຈາກມັນໄດ້ບິນຂຶ້ນຈາກ ເຮືອບິນ ບິນທົດລອງ ມີເຄື່ອງຈັກ 4 ໝາກປິ່ນ ທີ່ເຮັດດ້ວຍພະລັງແສງອະທິດ ທີ່ເອີ້ນວ່າ ຊຶ່ງເປັນເຮືອບິນລຳທຳອິດ ທີ່ບິນ ຮອບໂລກ ທີ່ໃຊ້ພະລັງງານທີ່ເກັບກຳສະສົມມາຈາກ ແສງອາທິດ ຢ່າງດຽວ ພວກນັກບິນລຳດັ່ງກ່າວ ຫວັງວ່າການບິນທີ່ເປັນປະຫວັດການ ນີ້ ຈະສາມາດສົ່ງເສີມການນຳໃຊ້ພະລັງງານແສງອາທິດ ວ່າເປັນພະລັງງານລາຄາຖືກທັງເປັນພລັງງານທີ່ທົດແທນໄດ້ ນັກຂ່າວ ມີລາຍງານເລື້ອງນີ້ ຊຶ່ງວັນນະສອນ ຈະນຳເອົາ ລາຍລະອຽດ ມາສະເໜີທ່ານ ຕອນທີ່ເຮືອບິນ ເຮືອບິນທີ່ໃຊ້ພະລັງງານແສງອາທິດໄດ້ເລີ້ມບິນຂຶ້ນຈາກ Abu Dhabi ໃນວັນທີ 9 ມີນາ 2015 ພວກວິສະວະກອນທັງຫຼາຍ ພາກັນສົງໄສວ່າ ເຮືອບິນລຳດັ່ງກ່າວທີ່ມີທ່າທາງບໍ່ແຂງແຮງບິນດ້ວຍລະບົບໄຟຟ້າລຳນັ້ນຈະ ສາມາດບິນຂ້າມມະຫາສະມຸດໄດ້ຫຼືບໍ່ ແຕ່ວ່າພວກນັກບິນ ຊາວ Swissland ທ່ານ Andre Borschberg ກັບທ່ານ Bertrand Piccard ມີຄວາມຮູ້ສຶກແນ່ວແນ່ທີ່ຈະສະແດງໃຫ້ເຫັນວ່າ ພະລັງງານແສງອາທິດນັ້ນ  ແມ່ນໝັ້ນຄົງດີພໍ ທີ່ຈະນຳໃຊ້ບໍ່ພຽງແຕ່ສຳລັບບິນເທົ່ານັ້ນ ແຕ່ຈະຫັນປ່ຽນໂລກ ໃນການນຳໃຊ້ນ້ຳມັນເຊື້ອໄຟຊິວະພາບ ໄປສູ່ການນຳໃຊ້ພະລັງທົດແທນໄດ້ ທ່ານ Andre Borschberg ນັກບິນ ກ່າວວ່າ ເຮືອບິນທີ່ວ່ານີ້ ໃຊ້ເວລາສ້າງ 12 ປີ ແລະທົດສອບ ກ່ອນທີ່ເຮືອບິນ  ຈະຕຽມພ້ອມໃນການເດີນທາງເປັນເວລາ 43 ພັນກິໂລແມັດ ເຖິງແມ່ນວ່າຈະມີເຄື່ອງຈັກ 4 ໜ່ວຍ ທີ່ມີຄວາມແຮງ 17 4 ແຮງມ້າແລະຄວາມກວ້າງ ຂອງ ປີກຈະຍາວເຖິງ 72 ແມັດ ກໍຕາມ ແຕ່ມັນກໍບໍ່ໄດ້ໜັກກວ່າຣົດທຳມະດາຄັນນ່ຶງ ແຊລແສງ ພະອາທິດ ກວ້າງຂະໜາດ 2 ຮ້ອຍ 60 ຕາລາງແມັດ ຈະສາກໄຟຟ້າໃສ່ໝໍ້ໄຟ ພາໃຫ້ເຮືອບິນດັ່ງກ່າວບິນໄດ້ໝົດຄືນ ໂດຍບໍ່ມີໝໍ້ໄຟສຳຮອງ ບໍ່ມີບ່ອນສຳລັບນັກຂັບອີກຜູ້ນຶ່ງ ທັງຫ້ອງຄົນ ຂັບກໍບໍ່ມີອາຍອຸ່ນ ນັກບິນຕ້ອງຝຶກຊ້ອມຕົວເອງ ເພື່ອໃຫ້ໄດ້ນອນພັກຜ່ອນ ແຕ່ພຽງ 20 ນາທີ ໃນແຕ່ລະຄັ້ງ ເຮືອບິນ ລົງຈອດ 15 ຄັ້ງ ລໍຖ້າໃຫ້ອາກາດດີ ຫຼືເພື່ອສ້ອມແປງ ເຊັ່ນວ່າ ເວລາຊັກຊ້າ 9 ເດືອນ ຢູ່ເກາະ ຮາວາຍ ເພື່ອສັບປ່ຽນໝໍ້ໄຟທີ່ຊຸດໂຊມຍ້ອນຄວາມຮ້ອນ ຫຼັງຈາກບິນ 5 ມື້ ຢູ່ເທິງມະຫາສະມຸກປາຊິຟິກ ການເດີນທາງທັງໝົດ ແມ່ນໄດ້ຖືກຕິດຕາມເບິ່ງ ໂດຍ ສູນກາງຄວບຄຸມ ຢູ່Monaco ລວມທັງໝົດ ເຮືອບິນ  ໃຊ້ເວລາບິນ 23 ມື້ ດ້ວຍຄວາມໄວສະເລ່ຍ 75 ກິໂລແມັດ ຕໍ່ຊົ່ວໂມງ ແລະພຸ້ງໂຕຂຶ້ນໄປສູງ 8 ພັນ 800 ແມັດ ໃນຕອນກາງເວັນ ໃນຂະນະທີ່ມັນສາກໄຟຟ້າ ແລ້ວເວີ່ນຊ້າລົງ ປະມານ 1 ພັນ 500 ແມັດ ໃນຕອນກາງຄືນ ເພື່ອປະຢັດພະລັງງານໄວ້ ໃນຕອນບິນກັບຄືນ ໄປຍັງ Abu Dhabi ນັ້ນ ທ່ານ Bertrand Picard ໄດ້ເນັ້ນເຖິງຈຸດປະສົງໃນຂໍ້ຄວາມທີ່ວ່ານີ້ ທ່ານ Bertrand Piccard ນັກບິນ ກ່າວວ່າ ມີນັກວິສະວະກອນ ແລະພວກຊ່າງເທັກນິກ ປະມານ 80 ຄົນໃນການສ້າງເຮືອບິນດັ່ງກ່າວ ຊຶ່ງໃຊ້ເງິນປະມານ 170 ລ້ານໂດລາໃນການສ້າງ ຈ່າຍໂດຍຜູ້ບໍລິຈາກສ່ວນເອກກະຊົນ, ລັດຖະບານຂອງປະເທດ Swissland ແລະອົງການອາວະກາດຢູໂຣບ